**Obec Banské, Banské 320, 094 12 Vechec**

**vydáva**

**PREVÁDZKOVÝ PORIADOK POSILŇOVNE V  BANSKOM**

Prevádzkový poriadok stanovuje pravidlá a zásady fungovania posilňovne, jej využitia, správania sa a konania užívateľov, ich práva a povinnosti. Prevádzkový poriadok je záväzný pre všetkých návštevníkov využívajúcich posilňovňu vo vyhradených priestoroch zriadenou Obcou Banské.

**Čl. I.**

**Právo na prístup**

Posilňovňa je zriadená v Banskom v objekte so súpisným číslom 146 a je k dispozícii všetkým obyvateľom Obce Banské. Účelom posilňovne je umožniť obyvateľom obce možnosť pravidelného a aktívneho cvičenie a posilňovania.

**Čl. II.**

**Evidencia používateľa**

Pri návšteve posilňovne je návštevník povinný svojím podpisom potvrdiť v Knihe návštev, že sa oboznámil s Prevádzkovým poriadkom posilňovne v obce Banské a súhlasí so spracovaním jeho osobných údajov. Kniha návštev je uložená a vedená v priestoroch posilňovne. V knihe návštev uvedie návštevník všetky údaje, a to meno, priezvisko, adresu trvalého pobytu, dátum, čas príchodu a čas odchodu z posilňovne.

**Čl. III.**

**Režim používania posilňovne**

1. Posilňovňa je návštevníkom k dispozícii denne vo vyhradenom čase: 7:30 hod. - 22:00 hod.
2. Návštevník môže navštevovať posilňovňu za poplatok v sume 1€ za dve hodiny v posilňovni.
3. Návštevník je oprávnený navštevovať posilňovňu v jej otváracích hodinách. Čas na cvičenie je 120 minút (tento čas nezahŕňa prevzatie a odovzdanie kľúčov).
4. Kľúče od posilňovne si môže návštevník vyzdvihnúť u pani Anny Begalovej a u pani Martiny Dargajovej.
5. Deti do 15 rokov môžu navštevovať posilňovňu len v doprovode dospelej osoby, ktorá za nich nesie zodpovednosť.
6. Pre jeden vstup do posilňovne je prípustných maximálne 6 osôb, ďalší záujemcovia počkajú, kým sa uvoľní cvičebné miesto v posilňovni.
7. Starosta obce, prípadne ním poverený pracovník Obecného úradu v Banskom si vyhradzuje právo kontroly dodržiavania Prevádzkového poriadku posilňovne v Banskom a údajov uvádzaných v knihe návštev.

**Čl. IV.**

**Povinnosti**

1. Po ukončení cvičenia je nutné odložiť si po sebe náradie a pred odchodom dať posilňovňu do pôvodného stavu.
2. Pri cvičení v posilňovni je každý povinný používať primeraný športový odev, športovú obuv a vlastný uterák ako podložku.
3. S nástrojmi a náradiami posilňovne je nutné zaobchádzať zodpovedne, šetrne, spôsobom k tomu určeným a chovať sa pri tom tak, aby nedochádzalo k jeho poškodzovaniu, ani k ohrozeniu zdravia vlastného alebo zdravia ostatných.
4. Posilňovacie stroje možno používať len podľa pokynov z návodov na použitie.
5. Pri zistení akýchkoľvek závad či poškodení treba ihneď informovať správcu posilňovne.
6. Za prípadné zranenia si je zodpovedný každý návštevník sám.
7. Za stratu osobných vecí prevádzkovateľ nenesie žiadnu zodpovednosť.
8. Všetci návštevníci sú povinní dodržiavať bezpečnostné a požiarne predpisy.

**Čl. V.**

**Obmedzenia**

1. V posilňovni je zakázané jesť, fajčiť a konzumovať alkoholické nápoje.
2. S náradím posilňovne je zakázané opúšťať miestnosť posilňovne.
3. V posilňovni môžu byť len osoby zapísané v knihe návštev, ktoré riadne zaplatili poplatok.
4. Do posilňovne je zakázaný vstup osobám: - so zdravotným stavom, ktorý vylučuje fyzicky namáhavú činnosť - v podnapitom stave alebo pod vplyvom akýchkoľvek omamných alebo psychotropných látok - v špinavom oblečení alebo v zjavne nevhodnom oblečení - ktorým prevádzkovateľ posilňovne udelil zákaz vstupu.
5. Do posilňovne je zakázané vodiť akékoľvek zvieratá.

**Čl. VI.**

**Sanitačný režim a jeho základné činnosti**

1. V posilňovni je potrebné dodržiavať poriadok a čistotu.
2. V priestoroch posilňovne je nutné týždenne vykonať:

- dezinfekciu povrchových plôch

- dezinfekciu posilňovacích strojov, náradí a pomôcok

- vynášanie komunálneho odpadu

- vetranie v cvičebných priestoroch.

**Čl. VII.**

**Sankcie za porušenie**

1. V prípade akéhokoľvek porušenia tohto prevádzkového poriadku možno návštevníkovi odoprieť prístup do posilňovne.
2. Návštevník je povinný náklady na odstránenie spôsobenej škody uhradiť v plnej výške.

**Čl. VIII.**

**Technické zabezpečenie prevádzky**

1. V posilňovni musia byť viditeľne umiestnené:
* prevádzkový poriadok posilňovne
* kniha návštev.
1. Pre činnosť prevádzky posilňovne okrem vlastného prevádzkového poriadku platia všetky všeobecne záväzné nariadenia a nadväzujúce vnútorné predpisy.

**Čl. IX.**

**Záverečné ustanovenie**

 Prevádzkový poriadok posilňovne bol schválený OZ v Banskom dňa 20.07.2022 a nadobúda účinnosť **uznesením 56/2022.**

....................................................

 **PaedDr. Stanislav Maloš**

 **starosta obce Banské**